The Loco-Motion

The Loco-Motion on Gerry Goffinin ja Carole Kingin kirjoittama kappale. Sen alkuperäinen esittäjä oli vuonna 1962 Little Eva, jonka versio nousi Yhdysvaltain Billboard Hot 100 -listan kärkeen. Myöhemmin muun muassa Grand Funk Railroad ja Kylie Minogue ovat tehneet siitä menestyksekkäät cover-versiot.

Little Evan versio 
Gerry Goffinin ja Carole Kingin kirjoittama ”The Loco-Motion” oli tarkoitettu twististä kehitetyn uuden tanssityylin tunnuskappaleksi. Kappaleen esittäjäksi kaavailtiin alun perin Dee Dee Sharpia, mutta hänen levy-yhtiönsä ei pitänyt kappaleesta. Silloin Don Kirshner päätti, että kappaleen levyttäisi demollakin laulanut Little Eva. Taustoja lauloivat myöhemmin The Cookies -yhtyeessä vaikuttaneet Earl-Jean McCree, Dorothy Jones ja Margaret Ross.

Kappale ilmestyi Don Kirshnerin perustaman Dimension Recordsin ensimmäiseä julkaisena. Se nousi Yhdysvaltain Billboard Hot 100 -listan kärkeen viikon ajaksi 25. elokuuta 1962 alkaen. Britanniassa se ylsi toiseksi. Kappale nousi listaykköseksi myös Norjassa, kahden viikon ajaksi.

Listasijoitukset

Grand Funk Railroadin versio 

Vuonna 1974 kappaleesta tuli suuri hitti yhdysvaltalaisen hard rock -yhtye Grand Funk Railroadin esittämänä. Se nousi alkuperäisversion tavoin Billboard Hot 100 -listan kärkeen. ”The Loco-Motion” oli yhtyeen uran toinen ykköshitti Yhdysvalloissa ”We’re An American Bandin” ohella.

Idean ”The Loco-Motionin” levyttämiseen yhtye sai Todd Rundgrenilta.

Kappale sisältyy yhtyeen albumille Shinin’ On.

Kylie Minoguen versio 

Australialainen Kylie Minogue teki siitä cover-version debyyttialbumillaan Kylie (1988). Tämä versio julkaistiin 20. heinäkuuta 1987 Australiassa, Ruotsissa ja Italiassa ja 28. heinäkuuta 1988  muualla maailmassa.

Kappalelista 
Brittiläinen 7" vinyylisingle
 "The Loco-Motion" (7" Mix) — 3:17
 "I'll Still Be Loving You" — 3:45

Brittiläinen 12" vinyylisingle
 "The Loco-Motion" (Kohaku Mix) — 5:59
 "I'll Still Be Loving You" — 3:45

Brittiläinen 12" remix
 "The Loco-Motion" (Sankie Mix) — 6:35
 "I'll Still Be Loving You" — 3:45

Yhdysvaltalainen 7" vinyylisingle ja kasetti
 "The Loco-Motion" (LP version) — 3:17
 "I'll Still Be Loving You" — 3:45

Yhdysvaltalainen 12" vinyylisingle
 "The Loco-Motion" (Kohaku Mix) — 5:59
 "The Loco-Motion" (Sankie Mix) — 6:35
 "The Loco-Motion" (LP version) — 3:17
 "I'll Still Be Loving You" — 3:45

Saksalainen CD single
 "The Loco-Motion" (Kohaku Mix) — 5:59
 "I'll Still Be Loving You" — 3:45

Listasijoitukset

Esitykset konserteissa 
 Disco in Dream / The Hitman Roadshow 
 Enjoy Yourself Tour
 Rhythm of Love Tour
 Let's Get to It Tour
 Intimate and Live Tour
 KylieFever2002 Tour
 Showgirl Tour 
 Showgirl Homecoming Tour 
 KYLIEX2008 (a capella)
 For You, For Me Tour
 Aphrodite World Tour (a capella)

Lähteet

Aiheesta muualla 
Kylie Minoguen virallinen sivusto 

Yhdysvaltalaiset musiikkikappaleet
Vuoden 1962 kappaleet
Kylie Minoguen kappaleet
Yhdysvaltain singlelistan ykköset